text: Motion kender ingen alder
  28 oktober 2017 kl. 07.21
  Børnehavebørn og ældre på et plejecenter i Esbjerg mødtes til motion, sang og leg, og det bliver ikke sidste gang, hvis det står til begge parter.
  Hvad sker der, når man sætter helt små børn og gamle på et plejecenter til at dyrke motion sammen? - Masser af grin og gang i den hos både de unge og gamle.
  På Lyngvejens Plejecenter i Esbjerg mødtes 15 børn i alderen 3-5 år fra Børnehuset Guldager de ældre på plejecenteret i alderen 79 - 86 år, og det var noget, der gav sved på panden for begge parter.
  De gamle lemmer får sig noget af en rusketur, når de skal følge trop med de unge lemmer. 
  Indtil videre mødes de gamle og de unge kun fire gange. Men den fælles glæde smitter, og nu vil de forsøge at kunne mødes en gang om måneden.
  